Профессор Хөсәйен Әмин Хөсәйендең башлыса урындағы ололарҙан һорау алыуға нигеҙләнгән тикшеренеүҙәренә ярашлы, был урында беренсе тораҡ пункты (әрмәндәр төҙөгән өс йорт һәм ике тирмән) 1892 йыл менән билдәләнә. 20 йыл үткәс, был урындарға Бағдад тимер юлын проектлаусы немец инженерҙары килгәс, хәҙер Кобани биләгән биләмәлә ике ауыл була — хәҙерге ҡала үҙәгенән көнсығыштараҡ Араппынар һәм көнбайышта Мюршитпынар. Хәҙерге ғәрәп исеме —тәүге ауылдың исеменән калька, икенсеһе исемен Төркиәнең хәҙерге биләмәһендә ике ауылдан төньяҡҡа табан 1914 йылға тиклем төҙөлгән тимер юл станцияһынан ала.